У гэтым сэнсе і пераслед артывістаў — індыкатар паспяховасці іх выступаў. Калі ніхто не кінуўся на мастакоў, якія выйшлі пратэставаць, калі іх не спрабавалі затрымаць, прыцягнуць да судовай адказнасці, калі не білі пры затрыманні, не абвінавачвалі ў здрадзе і блюзнерстве, не падазравалі ў вар'яцтве — гэта, падобна, правал. Калі тое, пра што заявілі мастакі ў сваім выступе, не здзіўляе, не правакуе, ня бесіць навакольных — тым больш.